Den Vest-Sjællandske Avis, 1830-05-22
De unge Prinser opholdt sig i 5 Aar hos deres Kongelige Slægtninge i London. Det var især Hertugen magtpaaliggende at sørge for sin Efterfølgers Opdragelse og videnskabelige Dannelse. Den Engelske Geistlige, Hoscapellanen Prince, en Mand, som i høi Grad fortiente Fyrstens Tillid, blev udvalgt til hans Lærer; men destoværre døde han snart. Den unge Prinses Talenter udviklede sig hurtigt, især hans Anlæg til at lære Sprog; i en kort Tid lærte han det Engelske og flere nyere Sprog; men allerede i den unge Alder viste sig hos ham en usædvanlig Selvstændighed og Fasthed i Charakteren. Egenskaber, som han siden som Regent har lagt endnu i en høiere Grad for Dagen. - Efter det store Slag ved Leipzig blev Tingenes Orden i Tydskland, forandret, Kongeriget Vestphalen blev ophævet, og Hertug Frederik Wilhelm tog paa nye sin Fædrenestat i Besiddelse, som hans Slægt havde næsten behersket i 1000 Aar. Hans Sønner, fulgte med ham dertil; men Roeligheden varede ikke længe; thi Napoleon undveeg fra Elba og tiltog sig Regieringen over Frankerige. De allierede Magters Tropper trængte frem over Rhinen og iblandt dem en Krigerhob klædt i Dødens Farve, med Hertug Frederik Wilhelm, i Spidsen. Der hvor i Flandern Landeveiene fra Namur og Charleroi krydset hinanden noget fra Brüssel og paa en fiirdobbelt Maade skiære hinanden igiennem, ligge nogle faa Huse, som fordi Veien bliver saaledes deelt, kaldes qvatret bras; der kæmpede Fyrsten modigt og uforfærdet den 16de Juni 1815, med sine Stridsfolk imod Fienden, som med en svær Overmagt trængte frem mod Brüssel. Han var just i Begreb med at ordne endeel Fodfolk, da han blev truffet i Underlivet af en Kugle; han styrtede ned af Hesten, og man har ham bort bag ved Slagets Linie; men der var ingen Redning mulig. Døden viste sig allerede paa Fyrstens Ansigt; han løftede Hænderne op over Hovedet, og efter faa Øieblikkes Forløb udaandede han sit Liv. Hertug Carl fulgte sin elskede Faders Liig til hans Fædres Begravelse i St. Blasius Domkirke, den dybe Sorg stod malet paa hans og det omgivende Følges Ansigter. Da Hertugen kun var 11 Aar gammel, saa overtog Prins Regenten af England Formynderskabet over de Brunsvigske Lande. Hertug Carl forblev med sin Broder i Staden Brunsvig endnu i 4 Aar, hvorpaa han foretog en Reise til Hartz, og derfra med sin Broder til Lausanne, for at fortsætte sin videnskabelige Uddannelse. J Aaret 1822 forlod han Genfersøens maleriske Bredder; hans Broder Prins Wilhelm begav sig til Gottingen; men han selv til Vien, hvor han blev meget naadigt modtaget af den Østerrigske Keiser, med hvilken han er beslægtet, da den store Maria Theresias Moder var en Datter af Hertug Ludvig Rudolph. af Brunsvig. Han erhvervede sig Keiserens og Keiserindens Yndest, saae hvorledes Keiseren beherskede sit mægtige Rige, som en Huusfader og under et lykkeligt Familieforhold, og at en fast Orden og Tilfredshed hersker i dette Rige, saae der hvorledes Adelen lever i Nydelsen af sine Fortids Rettigheder og besidder en solid videnskabelig Dannelse; hvorledes Borgeren besidder Velstand og Selvfølelse, og Bønderne Kraft og Friehed. Da han tog Afsked med Keiseren, saa modtog han Storkorset af den Ungarske Stephans orden af hans egen Haand. Herpaa begav han sig til sit Hjem og tiltraadte Regieringen den 29de October 1823. Han forhøiede strax Civil og Militair-Etatens Lønninger, og uagtet han ikke var tilfreds med Regieringen under hans Formynderskab, saa lod han dog Alting forblive som det var, af Ærefrygt for sin Onkel, Kongen af England. Han gav sit Land en nye Justitsforfatning, ophævede Kredsretterne, og skilte Justitsembederne i Stæderne og paa Landet fra hinanden. J faa Aar bleve 270,000 Rigsdaler afbetalte paa Statsgielden, og aarlig anviist en Capital af 50 til 60,000 Rigsdaler dertil. Hans korte Regiering har allerede udmærket sig ved mangfoldige vigtige Foranstaltninger. Skolevæsenet blev forbedret, unge Konstnere erholdt Understøttelse, nye Landeveie bleve anlagte; Postvæsenet reguleret paa en nye Maade; Hesteavlen befordret ved det Hertugelige Stutterie i Harzburg; Staden Brunsvig forskiønnet ved at forvandle en Grav, som omgav den, til en prægtig Gade, og ved at bygge et nyt Fløi til Slottet. Militairen erholdt nye og pragtfulde Uniformer, og en Orden blev oprettet til Belønning for de Krigsfolk, som havde udmærket sig i den Franske Krig. Han foretog sig derpaa en Reise med sin Broder til Jtalien, og aftraadte til denne i 1825 Fyrstendømmerne Dels og Bernstadt i Schlesien. J 1825 besøgte han sin Kongelige Onkel Georg den 4de i London, og begav sig derfra til Skotland for at betragte de ophøiede Naturscener i dette Land. Kongen af England udnævnede ham til General i den Engelske Armee; Staden Edinborg offererede ham Borgerrettigheden i denne Stad. J Foraaret 1826 kom han tilbage til Brunsvig. Hertug Carl har siden den Tid fortsat sin Regiering i en Mand, hvorved han vil søge at vedligeholde en fuldkommen Uafhængighed. Han er en udmærket smuk Mand, af en ædel og indtagende Figur; hans Væxt er skiøn og kraftfuld; hans Gang fast og rask; hans hele Holding er ædel; hans Pande er høi og omgivet af et tykt mørkebruunt Haar; hans Øie er blaat og livfuldt; hans Ansigt har en oval Form og Trækkene ere fine, kraftfulde og aandrige. Ved sin naturlige Munterhed og ved sin Mildhed veed han at indtage alle dem han taler med. (Men han har een væsentlig Mangel han har ikke 60 Millioner Mennesker at regiere over.)